《菊》
明代·韩俊

艳当秋候已惊迟，况是重阳又过期。恋节人心空自别，有花何过不相宜。

香分静阁微风度，影上华筵夜月移。试问三春娇逼眼，到今曾见傲霜枝。

作者简介：明广东文昌人，字克彰。弘治九年进士。授刑部主事。迁刑部员外郎，以忤太监刘瑾，罢归。瑾诛，起复，累迁刑部郎中，河南副使。为官廉能，称天下第一。卒于官。囊无余资。